EkBass/fiwiki-20250220-pages-articles huggingface dataset:
Ivan Šiškin

Ivan Ivanovitš Šiškin (; 25. tammikuuta (J: 13. tammikuuta) 1832 Jelabuga, Venäjän keisarikunta – 20. maaliskuuta (J: 8. maaliskuuta) 1898 Pietari) oli venäläinen taidemaalari ja maalaustaiteiden professori. Hän tuli tunnetuksi erityisesti mestarillisena puiden ja aarniometsien kuvaajana. Šiškinillä oli läheiset suhteet Venäjän maalaustaidetta uudistaneeseen vaeltajien eli peredvižnikkien koulukuntaan. Ivan Šiškin syntyi vuonna 1832 Jelabugassa Vjatkan kuvernementissa, nykyisen Tatarstanin alueella, pikkuporvarilliseen perheeseen kauppiaan pojaksi. Hän kävi koulua Kazanissa, mutta vuonna 1848 hän keskeytti lukion, jotta hänestä ei omien sanojen mukaan tulisi ”byrokraattia”.Шишкин Иван Иванович, Художник Биографии Известных Людей. Biographer.ru. Viitattu 15.9.2015. Tämän jälkeen Šiškin opiskeli vuosina 1852–1856 Moskovan maalaus-, veisto- ja rakennustaiteen opistossa ja vuodesta 1856 Pietarin taideakatemiassa, josta hän valmistui vuonna 1860 parhain mahdollisin arvosanoin. Vuodet 1861–1866 Šiškin opiskeli taidemaalausta Saksassa ja Sveitsissä. Vuonna 1873 Pietarin taideakatemia kohotti hänet professoriksi, missä virassa hän toimi kuolemaansa asti. Šiškin teki elämässään satoja maisemamaalauksia ja tuhansia piirustuksia, joista useat hankki venäläinen kauppias ja taiteenkerääjä Pavel Tretjakov. Suurin osa Šiškinin tunnetuimmista maalauksista on nähtävillä Tretjakovin galleriassa Moskovassa tai Venäläisen taiteen museossa Pietarissa. Ivan Šiškin kuoli vuonna 1898 maalaustelineensä ääreenIvan Shishkin Biography and Paintings of Russian Forest Landscape Artist. Art Encyclopedia: 2011–12. Visual-arts- cork.com . ==Teoksia== Tiedosto:Ivan_Shishkin_-_Winter.JPG|Talvi, 1890. Tiedosto:Ivan_Shishkin_-_Wind-Fallen_Trees.JPG|Tuulenkaatamat puut, 1888. Tiedosto:Ivan_Shishkin_01.jpg|Puun kaato, 1867. Tiedosto:Rozh.jpg|Ruispelto, 1878. Tiedosto:ShishkinII_OpushkaLesaPERM.jpg|Metsän reunassa, 1877. Tiedosto:Shishkin na severe dikom1.jpg|Villissä Pohjolassa, 1891. Tiedosto:Polesye.jpg|Maisema Polesiassa, 1884. Tiedosto:Iwan Iwanowitsch Schischkin 002.jpg|Tammilehto, 1887. Tiedosto:1880er Ivan Shishkin Wald anagoria.JPG|Metsä. Tiedosto:Вечер.jpg|Ilta, 1882. Tiedosto:Иван Шишкин. Березовая роща.jpg|Koivulehto. Tiedosto:Сторожка в лесу.jpg|Tupa metsässä, 1870. Tiedosto:ShishkinII OpushkaLesaPERM.jpg|Metsän reuna, 1882. ==Lähteet== ==Aiheesta muualla== * Ivan Shishkin Olga’s Gallery. Abcgallery.com * Ivan Shishkin Tanais Gallery Tanais.info Luokka:Venäläiset taidemaalarit Luokka:Vuonna 1832 syntyneet Luokka:Vuonna 1898 kuolleet
Andrei Astvatsaturov

pienoiskuva|Andrei Astvatsaturov Andrei Aleksejevitš Astvatsaturov (, s. 1969) on venäläinen kirjailija, kirjallisuudentutkija ja kirjallisuuskriitikko. Astvatsaturov on Pietarin valtionyliopiston dosentti ja johtaa kirjallisuudentutkimuksen koulutusohjelmaa Smolnan instituutissa. Hänen esikoisromaaninsa Ihmiset alastomuudessa (Люди в голом) julkaistiin vuonna 2009, ja se ilmestyi suomeksi vuonna 2010. Teos on nykyajan pietarilaista älymystöä kuvaavan trilogian aloitusosa. Osittain omaelämäkerrallisessa trilogiassaan Astvatsaturov kuvaa Pietarin intelligentsiaa ja taiteilijapiirejä. Astvatsaturov osallistui Lahden kansainväliseen kirjailijakokoukseen vuonna 2011. Astvatsaturov on kotimaassaan tunnettu angloamerikkalaisen kirjallisuuden asiantuntija, joka on julkaissut tutkimuksia mm. T.S. Eliotista, Henry Milleristä sekä kirjallisuuden fenomenologiasta. Astvatsaturov on kuudennen polven pietarilainen ja etniseltä taustaltaan juutalainen. Hänen sukunsa on tunnettu älymystösuku, johon kuuluu lukuisia arvostettuja tutkijoita. Näistä merkittävin on hänen äidinisänsä, neuvostoliittolainen kielitieteilijä, kirjallisuudentutkija ja akateemikko Viktor Žirmunski. ==Kaunokirjalliset teokset== * Ihmiset alastomuudessa. (Люди в голом, 2009) Suomentaja Tuukka Sandström. Idiootti 2010 ISBN 978-952-5860-04-7 * Скунскамера. Ad Marginem, 2010. * Осень в карманах. АСТ, 2015. == Lähteet == Luokka:Venäläiset kirjailijat Luokka:Venäläiset kirjallisuudentutkijat Luokka:Vuonna 1969 syntyneet Luokka:Elävät henkilöt
Saavuttamisen ideologia

Saavuttamisen ideologialla tarkoitetaan uskomusta, jonka mukaan yksilö saavuttaa sosiaalisesti määritellyn menestyksen kovalla työnteolla ja koulutuksella. Tämän näkökulman mukaan tekijät kuten sukupuoli, rotu/etnisyys, taloudellinen tausta, sosiaaliset verkostot tai asuinalue/maantieteellinen sijainti ovat toissijaisia kovan työnteon ja koulutuksen rinnalla tai ovat ylipäänsä merkityksettömiä menestyksen tavoittelussa. ==Saavuttamisen ideologian tutkimus== Sandra L. Barnes ehdotti vuonna 2002, että yhdysvaltalaiseen saavuttamisen ideologiaan uskovat ihmiset syyttävät todennäköisesti yksilöiden asenteita ja moraalisia eroja huonosta menestyksestä. Tutkimuksessaan Barnes osoitti, että saavuttamisen ideologiasta eniten hyötyvät (esimerkiksi valkoihoiset miehet paremmilla asuinalueilla) omaksuvat sen todennäköisimmin. Afroamerikkalaiset uskovat valkoihoisia todennäköisemmin, että rotu auttaa joitakin saavuttamaan menestystä, ja suurempituloiset uskovat todennäköisemmin, että vahvat sosiaaliset verkostot ovat merkityksettömiä suhteessa menestykseen. Kaikki vastaajaryhmät uskoivat kuitenkin, että koulutus ja kova työnteko ovat tärkeimpiä menestyksen tekijöitä. Barnes väittää, että menestys saavutetaan parhaiten, kun saavuttamiseen tähtäävä asenne yhdistetään todelliseen kykyyn saavuttaa yksilöllisiä tavoitteita. Vaikka valtaosalla ihmisistä olisi oikea asenne, rakenteelliset tekijät voivat estää heidän menestymistään.Barnes, Sandra L. “Achievement or Ascription Ideology?: An Analysis of Attitudes about Future Success for Residents in Poor Urban Neighborhoods.” Sociological Focus. 35.2 (2002): 207-225. ==Ideologian kannattamisen tai hylkäämisen syitä== Jay MacLeod tutki kahta matalan tulotason asuinalueiden poikien ryhmää kirjaansa Ain't No Makin' It varten. "Hallway Hangers" -ryhmä, joka koostui enimmäkseen valkoihoisista pojista, ei hyväksynyt amerikkalaista saavuttamisen ideologiaa. MacLeod päätteli, että tämä johtuu useista tekijöistä. Poikien vanhemmat halusivat lastensa menestyvän, mutta varoivat kannustamasta toiveajatteluun, koska he eivät halunneet tuottaa lapsilleen pettymystä. Seurauksena oli, että taustaltaan matalan tulotason opiskelijat menestyvät huonosti kasvaessaan aikuisiksi. Niinpä myös vanhempiin saattaa vaikuttaa alisuoriutumisen ympäristö, jota he pahentavat suhteessa lapsiinsa. "Hallway Hangers" -ryhmä vanhempineen eivät usko saavuttamisen ideologiaan, koska he eivät näe kovan työnteon mukanaan tuomaa menestystä tulevaisuudessa huolimatta alisuoriutumisen ympäristöstä. Lisäksi saavuttamisen ideologian hyväksyminen tarkoittaisi, että poikien vanhemmat, jotka eivät ole "menestyneet", ovat laiskoja tai tyhmiä.McLeod, Jay. Ain’t No Makin' It. Boulder, Colorado: Westview Press, Inc., 2004. (s. 114, 128-129) ==Lähteet== Luokka:Sosiaalipsykologia
Igor Presnjakov

Igor Presnyakov (Игорь Пресняков) on venäläinen kitaristi, josta tuli YouTube- sensaatio vuonna 2007 laulucovereidensa ja omalaatuisen soittotyylinsä ansiosta. == Elämäkerta == Igor Presnyakov syntyi Moskovassa. Hän opiskeli klassista musiikkia läheisessä akatemiassa ja voisi lopulta valmistua yhtyeisiin sekä kitaristiksi että kapellimestariksi. Hän muutti Alankomaihin jatkaakseen uraansa, joka on jo nyt kestänyt yli 35 vuotta. Hänen akustiseen kitaratyyliinsä vaikuttaa eri musiikkityylejä: reggae, rock and roll, R&B;, kantri, jazz ja heavy metal. Hänen merkittävin tuntomerkkinsä on rytmin luominen samaan aikaan, kun hän soittaa lyömällä kitaran runkoon tahdissa. Tämä jäljittelee useita muusikoita. Vaikka Presnyakov joskus laulaakin monia hänen alkuperäisiä- ja cover-kappaleitaan, on hän tunnetumpi soittotaidoistaan. Igorin suosio on noussut hänen ensidebyytistään YouTubessa vuonna 2007. Hänen YouTube-videoillaan on tällä hetkellä yli 250 miljoonaa latausten näyttökertaa ja sen lisäksi yli 1,3 miljoonaa kanavan tilaajaa. Hänen kuuluisin kitaracoverinsa on Nоthing EIsе Маttеrs yli kahdeksalla miljoonalla katsojallaan. == Albumit == === 2010 === * Chunky Strings === 2011 === * Acoustic Pop Ballads * Acoustic Rock Ballads Covers == Lähteet == * Igor Presnyakovin YouTube-kanava * Igor Presnyakovin kotisivut Luokka:Venäläiset kitaristit Luokka:Syntymävuosi puuttuu Luokka:Elävät henkilöt
Poikkeavuus

Poikkeavuus on sosiologisessa kontekstissa tapahtuvaa toimintaa tai käytöstä, joka rikkoo kulttuurisia normeja. Näitä normeja ovat muodollisesti säädetyt säännöt esimerkiksi rikollisuus tai epämuodollisia sosiaalisten normit kuten perinteiset tavat. Näiden sääntöjen syntyminen, muuttuminen ja toimeenpaneminen kuuluu sosiologien, psykologien, psykiatrien ja kriminologien tutkimusalueeseen. ==Poikkeavuus sosiaalisten normien rikkomisena== Normit ovat tiettyjä käyttäytymisen malleja, jotka tekevät ihmisten käyttäytymisestä yhteiskunnassa ennustettavaa. Ne muuttuvat yhteiskunnan muuttuessa, ja ovat riippuvaisia kontekstista kuten yhteiskuntaluokasta ja ikäryhmästä. Poikkeavuus tarkoittaa näiden kulttuurisesti vahvistettujen normien rikkomista. Tämä määritelmä voidaan tulkita useilla eri tavoilla. Sosiaaliset normit ovat erilaisia eri kulttuureissa: toisessa kulttuurissa poikkeavuus ja sääntöjen rikkominen voidaan toisessa yhteiskunnassa tulkita normaaliksi. Jotkut poikkeavat toiminnot voivat olla rikollisia. ==Teoria== Poikkeavuutta pyrkii selittämään kolme sosiologista suuntausta: rakenteellinen funktionalismi, symbolinen interaktionismi ja konfliktiteoria. ==Kirjallisuutta== *Anderson, Leon: Deviance : Social Constructions and Blurred Boundaries. University of California Press, 2017. ISBN 978-0-520-29237-6. * Delaney, Tim: Social Deviance. Lanham : Rowman & Littlefield, 2017. ISBN 978-1-4422-5253-0. * Jäntti, Saara ym. (toim.): Hulluus ja kulttuurinen mielenterveystutkimus. Jyväskylän yliopisto, 2019. Nykykulttuurin tutkimuskeskuksen julkaisuja, 1457-6899 ; 125. ISBN 978-951-39-7705-4. Luokka:Sosiologia
Artūras Karnišovas

Artūras Karnišovas (s. 27. heinäkuuta 1971 Klaipėda, Liettuan SNT, Neuvostoliitto) on liettualainen koripallojohtaja ja entinen koripalloilija. Karnišovas kuului Euroopan 1990-luvun huippupelaajiin voittaen muun muassa kolme Espanjan ja yhden Italian mestaruuden. Liettuan maajoukkueessa hän saavutti kaksi olympiapronssia ja EM-hopean. Pelaajauransa jälkeen Karnišovas on työskennellyt koripallojohtajana muun muassa NBA-seura Denver Nuggetsissa. == Pelaajaura == === Seurajoukkueet === Karnišovas aloitti koripallon Statyba Vilnassa, jonka edustusjoukkueeseen hän nousi vuonna 1989. Hän edusti seuraa yhden kauden ajan ja siirtyi vuosiksi 1990–1994 pelaamaan yliopistokoripalloa Seton Hallin yliopistoon. Karnišovas palasi Eurooppaan vuonna 1994 ja pelasi yhden kauden ajan ranskalaisessa Cholet Basketissa. Vuosiksi 1995–1997 hän siirtyi FC Barcelonaan, jossa hän voitti molempina kausina Espanjan mestaruuden. Kauden 1997–1998 Karnišovas vietti kreikkalaisessa Olympiakosissa, jonka jälkeen hän siirtyi kahdeksi kaudeksi Fortitudo Bolognaan. Hän voitti jälkimmäisellä kaudella Italian mestaruuden. Vuonna 2000 Karnišovas palasi FC Barcelonaan, jossa hän voitti kolmannen Espanjan mestaruutensa kaudella 2000–2001. Hän lopetti ammattilaisuransa vuonna 2002.https://www.basketball-reference.com/international/players/arturas- karnisovas-1.html === Maajoukkue === Karnišovas edusti junioritasolla Neuvostoliittoa ja voitti maan paidassa EM-pronssia vuonna 1987 alle 16-vuotiaiden EM-kilpailuissa. Liettuan itsenäistyttyä hän edusti Liettua maajoukkuetta. Karnišovas oli ensimmäistä kertaa mukana arvokisoissa vuonna 1992, jolloin Liettua voitti olympiapronssia. Hän oli mukana myös vuoden 1996 olympialaisissa, joista maa voitti toistamiseen olympiapronssia. EM- kilpailuista Karnišovas saabutti hopeaa Kreikassa 1995. == Koripallojohtajana == Pelaajauransa jälkeen Karnišovas työskenteli NBA:n organisaatiossa ja Houston Rocketsin kansainvälisenä pelaajatarkkailijana.https://www.nba.com/rockets/news/Q_and_A_qith_Arturas_Karnisova-280960-34.html Vuonna 2013 Karnišovas aloitti NBA-seura Denver Nuggetsin apulais-GM:na. Vuonna 2017 hän nousi Nuggetsin varsinaiseksi general manageriksi. Karnišovasin Nuggets-aikaa pidetään yleisesti menestyksekkäänä joukkueen noustua konferenssinsa kärkijoukkueisiin. Nuggets varasi Karnišovasin aikana muun muassa Nikola Jokićin 41. vuorolla vuonna 2014.https://www.nba.com/nuggets/news/nuggets-agree-to-contract- extensions-021519 Vuonna 2020 Karnišovas siirtyi vuosien ajan sarjan huonoimpiin kuuluneen organisaation Chicago Bullsin urheilutoimenjohtajaksi.https://yle.fi/urheilu/3-11302197https://www.nbcsports.com/philadelphia/nba- insider-tom-haberstroh/chicago-bulls-get-new-life-arturas-karnisovas-hire == Lähteet == == Aiheesta muualla == * Euroliigan pelaajaprofiili * ACB:n pelaajaprofiili * Artūras Karnišovas Bio, Stats, and Results Olympics at Sports-Reference.com Luokka:Liettualaiset koripalloilijat Luokka:Neuvostoliittolaiset koripalloilijat Luokka:Liettualaiset olympiamitalistit Luokka:Vuonna 1971 syntyneet Luokka:Elävät henkilöt
Rakenteellinen funktionalismi

Rakenteellinen funktionalismi on laaja näkökulma sosiologiassa ja antropologiassa, joka tulkitsee yhteiskuntaa rakenteena, joka koostuu toisiinsa liittyvistä osista. Funktionalismi lähestyy yhteiskuntaa kokonaisuutena, johon sen osat (normit, tavat, perinteet ja instituutiot) vaikuttavat. Herbert Spencerin esittelemän analogian mukaan nämä yhteiskunnan osat ovat "elimiä", jotka pyrkivät "kehon" kunnolliseen toimintaan. Perusajatukseltaan rakenteellinen funktionalismi pyrkii "erottelemaan mahdollisimman tarkasti kaikki piirteet, tavat ja käytännöt ja niiden vaikutukset yhteiskunnan kokonaisuuden toimintaan". Talcott Parsons käytti termiä kuvaamaan pikemminkin tiettyä sosiaalitieteiden metodologisen kehityksen vaihetta kuin erillistä koulukuntaa. Luokka:Sosiologia
Volgan talousalue

Volgan talousalue on () on yksi Venäjän 12:sta talousalueesta. Siihen sisältyy Astrahanin alue, Kalmukian tasavalta, Penzan alue, Samaran alue, Saratovin alue, Tatarstanin tasavalta, Uljanovskin alue ja Volgogradin alue. Alueen pinta-ala on 536 400 km² ja asukasluku 16 905 000 asukasta. Väestötiheys on 31 as./km² ja kaupungistumisaste 73 %. ==Lähteet== Luokka:Venäjän talousalueet
Space Rage

Space Rage on vuonna 1985 ensi-iltansa saanut yhdysvaltalainen tieteiselokuva, jonka ohjasi Conrad E. Palmisano. Käsikirjoituksesta vastasi Jim Lenahan. Pääosassa esiintyvät Richard Farnsworth, Michael Paré ja John Laughlin. ==Juoni== Pankkiryöstäjä Grange lähetetään rangaistusleirille Proxima Centauri -planeetalle. Siellä hän suunnittelee heti pakoa, jota ovat estämässä palkkasoturi Walker ja jo eläkkeellä oleva eversti. ==Näyttelijät== ==Arvioita== Video-oppaassa vuodelta 1994 Bello Romano kutsuu elokuvaa hengettömäksi mutta vauhdikkaaksi scifi-westerniksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Elokuvan arvostelu leffatykissä Luokka:Vuoden 1985 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset lännenelokuvat
Länsi-Siperian talousalue

Länsi-Siperian talousalue () on yksi Venäjän kahdestatoista talousalueesta. Siihen sisältyy Altain aluepiiri, Altain tasavalta, Kemerovon alue, Hanti- Mansian autonominen piirikunta, Novosibirskin alue, Tomskin alue, Tjumenin alue ja Jamalin Nenetsian autonominen piirikunta. Alueen pinta-ala on 2 427 200 neliökilometriä ja väkiluku 15 108 000 asukasta. Väestötiheys on 6,2 as/km² ja kaupungistumisaste 71 prosenttia. ==Lähteet== Luokka:Venäjän talousalueet
Luoteinen talousalue

Luoteinen talousalue () on yksi Venäjän 12:sta talousalueesta. Siihen sisältyy Leningradin alue, Novgorodin alue, Pihkovan alue ja Pietarin liittovaltiokaupunki. Alueen pinta-ala on 196 500 km² ja asukasluku 8 034 000 asukasta. Väestötiheys on 41 as/km² ja kaupungistumisaste 87 %. ==Lähteet== Luokka:Venäjän talousalueet
Itä-Siperian talousalue

Itä-Siperian talousalue () on yksi Venäjän 12:sta talousalueesta. Siihen sisältyy Burjatian tasavalta, Taka-Baikalian aluepiiri, Irkutskin alue, Hakassian tasavalta, Krasnojarskin aluepiiri ja Tuvan tasavalta. Alueen pinta- ala on 4 122 800 km² ja asukasluku 9 128 000 asukasta. Väestötiheys on 2,2 as/km² ja kaupungistumisaste 71 %. ==Lähteet== Luokka:Venäjän talousalueet
Volga-Vjatkan talousalue

Volga-Vjatkan talousalue () on yksi Venäjän 12:sta talousalueesta. Siihen sisältyy Tšuvassian tasavalta, Kirovin alue, Marin tasavalta, Mordvan tasavalta ja Nižni Novgorodin alue. Alueen pinta-ala on 265 400 km² ja asukasluku 8 480 000 asukasta. Väestötiheys on 32 as/km² ja kaupungistumisaste 70 %. ==Lähteet== Luokka:Venäjän talousalueet
Kaukoidän talousalue

Kaukoidän talousalue () on yksi Venäjän 12:sta talousalueesta. Siihen sisältyy Amurin alue, Tšukotkan autonominen piirikunta, Juutalaisten autonominen alue, Kamtšatkan aluepiiri, Habarovskin aluepiiri, Magadanin alue, Primorjen aluepiiri, Sahan tasavalta ja Sahalinin alue. Alueen pinta-ala on 6 216 000 km² ja asukasluku 7 463 000 asukasta. Väestötiheys on 1,2 as/km² ja kaupungistumisaste 76 %. ==Katso myös== * Kaukoidän federaatiopiiri * Venäjän kaukoitä == Lähteet == Luokka:Venäjän talousalueet
Keskinen mustanmullan talousalue

Keskinen mustanmullan talousalue () on yksi Venäjän 12:sta talousalueesta. Siihen sisältyy Belgorodin alue, Kurskin alue, Lipetskin alue, Tambovin alue ja Voronežin alue. Alueen pinta-ala on 167 700 km² ja väkiluku 7 872 000 henkeä. Väestötiheys on 47 as/km² ja kaupungistumisaste 62 %. ==Lähteet== Luokka:Venäjän talousalueet
Pohjoinen talousalue

Pohjoinen talousalue () on yksi Venäjän 12:sta talousalueesta. Siihen sisältyy Arkangelin alue, Karjalan tasavalta, Komin tasavalta, Murmanskin alue, Nenetsian autonominen piirikunta ja Vologdan alue. Alueen pinta-ala on 1 466 300 km² ja asukasluku 5 861 000 asukasta. Väestötiheys on 4 as./km² ja kaupungistumisaste 76 %. ==Lähteet== Luokka:Venäjän talousalueet
Muztagh Ata

Muztagh Ata () on 7 546 metriä korkea vuori Tiibetin ylängön pohjoisreunalla Xinjiangin itsehallinnollisella alueella Kiinassa. Muztagh Ata sijaitsee Karakorumin maantien varrella noin 24 kilometrin päässä Kiinan ja Tadžikistan väliseltä rajalta. Ensimmäinen kirjattu valloitusyritys tapahtui vuonna 1894, jolloin ruotsalainen tutkimusmatkailija Sven Hedin yritti kiivetä sen huipulle onnistumatta. Vuoren huipulle pääsi ensimmäistä kertaa onnistuneesti kiinalais-neuvostoliittolainen retkikunta vuonna 1956. ==Lähteet== Luokka:Kiinan vuoret Luokka:Xinjiangin maantiede
Bleakk

Bleakk (oikealta nimeltään Sami Laakkonen) on suomalainen hip hop -tuottaja. ==Tuotanto== ===2004=== ====Pyhimys – Ongelmatapaus==== *4. "Puu kasvaa Malminkartanossa" *8. "Rollo Tomasi kesätakki päällä" ===2005=== ====Heinähattu – Tilapäinen taideteos==== *1. "Intro" (tuotannossa mukana Pyhimys) ====Pyhimys – Pyhimysteeri? The Pink Album==== *16. "Varo rahaa" (Heikki Kuula & Voli mukana Heinähattu, tuotannossa mukana Heikki Kuula) *18. "Elämää" ===2006=== ====Pyhimys – Clipshow 2003–2004==== *7. "Kun mä tapoin poliisin" (mukana Heikki Kuula, Musti & Voli) *14. "Puu kasvaa Malminkartanossa" ====Heikki Kuula – Vihreä salmiakki==== *1. "Sisu" *2. "Naapuris soi blues" *4. "Kovaa ku Helsinki peltsi" *8. "Moido" *12. "Tik Tak Boom" ===2007=== ====Eri esittäjiä – Adihasla==== *1. "Adihasla" (Heikki Kuula, tuotannossa mukana Heikki) *16. "Paljo kello o? Pt 2" (Pyhimys, Voli & Iskulaatikko, tuotannossa mukana Iskulaatikko & Pyhi) ===2008=== ====Heikki Kuula – PLLP==== *1. "Pese selkää" *2. "Musta päivä" (mukana Tommishock) *4. "Sporissa" *6. "Cannathugs" *7. "Pöllin polkupyörän" *9. "Subutexprinssi" *10. "Hasla ei friistailaa" (mukana Pyhimys) *11. "Isi itkee" *13. "Sinipunasii" *14. "Tää maa" ====Eri esittäjiä – Redrum-187 -kokoelma==== *10. "Nukkumatti korjaa" (Heikki Kuula) ====Heikki Kuula – Punainen planeetta==== *1. "ASEnne" *2. "Nukkumatti korjaa" *10. "Silmäys" ===2009=== ====Teflon Brothers – T==== *1. "Viimeinen puritaani" *3. "Pelihimo" (mukana Olli-PA) *8. "In Tolu" *12. "Ujo darra" ===2010=== ====Heikki Kuula – Blacksuami==== *1. "Sun nimi on Kuula" *2. "Subutexcowboy" *8. "Huoralta pääsi kyynel" *9. "Kurita mua mutsi" ===2011=== ====Juju – Mustavalkosta==== *10. "Ajattelutapa" ===2012=== ====Perhosveitsi-Heikki & Lika-Aki – Katuvisioita==== *1. "Aakkoset" *2. "Bonnie & Clyde" *3. "Lika" (mukana G-Piste-Anja) *4. "Myllyverrarit" *6. "Sukkatemput" *8. "Nimi muutettu" (mukana Paperi-THC) ===2013=== ====Teflon Brothers – Valkoisten dyynien ratsastajat==== *7. "Poimunopeus" ==Lähteet== == Aiheesta muualla == * Luokka:Suomalaiset hip hop -tuottajat Luokka:Syntymävuosi puuttuu Luokka:Elävät henkilöt
Nikobaarienpöllönen

Nikobaarienpöllönen (Otus alius) on pöllöihin kuuluva lintu. Sitä tavataan Intiassa Nikobaareilla ainakin Great Nicobarilla ja Nancowrylla, mutta ehkä myös Little Nicobarilla. Kansainvälinen luonnonsuojeluliitto luokittelu lajin vuonna 2000 puutteellisesti tunnetuksi, koska se tiedettiin vain muutamasta havainnosta. Se on 2000-luvulla kuitenkin havaittu olevan suhtellisen yleinen Great Nicobarilla, ja vuoden 2018 listauksessa laji on määritelty silmälläpidettäväksi. Sen elinpiiriä ovat subtrooppiset ja trooppiset kosteat alavat metsät. == Lähteet == == Aiheesta muualla == * Luokka:Pöllöset
Mustalakkipöllönen

Mustalakkipöllönen (Megascops atricapilla aiemmin Otus atricapilla) on pöllöihin kuuluva lintu. Sitä tavataan Brasiliassa ja Paraguayssa. Sen elinpiiriä ovat laukeat metsät, subtrooppiset ja trooppiset kuivat metsät ja kosteat alavat metsät, urbaanit alueet. ==Lähteet== ==Aiheesta muualla== * *Owlpages.com Luokka:Kirkupöllöset
FS Le Fantasque (1934)

Le Fantasque oli Ranskan laivaston 1936 valmistunut Fantasque-luokan hävittäjä toisessa maailmansodassa. == Valmistus == Alus tilattiin Arsenal de Lorientilta, missä köli laskettiin 15. marraskuuta 1931. Alus laskettiin vesille 15. maaliskuuta 1934. Aluksen valmistumista viivästytti koeajoissa tapahtunut karilleajo, joten se valmistui 10. maaliskuuta 1935.Whitley, M. J. s. 42 == Palvelus == Toisen maailmansodan alussa alus partioi Atlantilla etsien saksalaisia saarronmurtajia. Alus upotti 16. lokakuuta 1939 rahtialus SS Hallen ja vangitsi miehistön. Alus osallistui Saksan laivaston taskutaistelulaiva Admiral Graf Speen etsintään, jonka aikana se valtasi 25. marraskuuta Le Terriblen ja risteilijä Dupleixin kanssa kauppa-alus SS Santa Fen. Ranskan antauduttua alus liittyi Dakarissa Vichyn Ranskan laivaston 10. hävittäjälaivueeseen () sisaralustensa Malinin ja L’Audacieux’n kanssa. Liittoutuneiden hyökätessä Dakariin 23. syyskuuta 1940 alus laski savuverhon satamassa olevien alusten suojaksi. Se joutui laivatykistön tuleen ja ilmahyökkäykseen kärsimättä vaurioita. Liittoutuneiden noustua maihin Pohjois- Afrikkaan Le Fantasque vaihtoi muiden Ranskan Länsi-Afrikassa olleiden alusten kanssa puolta liittyen liittoutuneisiin. Maaliskuussa 1943 alus siirrettiin huollettavaksi Bostoniin, jossa sille asennettiin tutkat ja kaikuluotain sekä vahvennettiin ilmatorjuntaa. Huollon päätyttyä alus luokiteltiin uudelleen kevyeksi risteilijäksi. Alus osallistui 9. syyskuuta 1943 alkaen Salernon maihinnousuun. Alus laski 13.–14. syyskuuta välisenä yönä Ajaccioon Korsikalla 250 kommandosotilasta ja aseita sekä ammuksia vastarintaliikkeelle. Se pysäytti 24. joulukuuta saksalaisen rahtialuksen Nicoline Maerskin, joka pakotettiin karille Espanjan rannikolla lähellä Tortosaa. 10. DCT määrättiin tekemään Adrianmerelle isku, jonka tarkoituksena oli eristää Jugoslavia Italiasta. Alus kohtasi 18.–19. maaliskuuta Le Terriblen kanssa Saksan laivaston saattueen, johon kuuluivat rahtialus F124, hinaaja Titanic sekä saattajat FS270, FS273 ja FS274. Saattue upotettiin lukuun ottamatta Titanicia, joka pakeni Kyparissíaan. Alus upotti 17. kesäkuuta Le Terriblen kanssa tankkeri Giulianan sekä vaurioitti sitä suojanneita raivaajia R5 ja R14. Alus osallistui 15. elokuuta alkaen Etelä-Ranskan maihinnousuun. Vuosina 1945 ja 1946 alus oli Indokiinassa. Se sijoitettiin 1950 reserviin. Alus luokiteltiin saattajaksi, jolloin sen runkonumeroksi vaihdettiin D610. Alus hinattiin 1953 Touloniin, jossa sitä käytettiin majoitustilana. Alus poistettiin 2. toukokuuta 1957 alusluettelosta nimettynä Q98:ksi ja myytiin romutettavaksi. == Lähteet == * * === Viitteet === Luokka:Fantasque-luokan hävittäjät Luokka:Ranskalaiset toisen maailmansodan hävittäjät
FS Le Malin (1933)

Le Malin oli Ranskan laivaston 1936 valmistunut Fantasque-luokan hävittäjä toisessa maailmansodassa. == Valmistus == Alus tilattiin 13. toukokuuta 1931 Forges et Chantiers de la Méditerranéelta La Seynestä, missä köli laskettiin vielä samana vuonna 16. marraskuuta. Alus laskettiin vesille 17. elokuuta 1933 ja valmistui 1. toukokuuta 1936.Whitley, M. J. s. 42 == Palvelus == Toisen maailmansodan alkaessa alus partioi Atlantilla ja etsi saksalaisia saarronmurtajia. Se osallistui muun muassa lokakuussa 1939 Saksan laivaston taskutaistelulaiva Admiral Graf Speen etsintään. Alus osallistui 29. toukokuuta 1940 Bourrasquen kanssa Dunkerquen evakuointiin, jolloin kumpikin aluksista osui miinaan. Alus kuitenkin pääsi satamaan ja kunnostettiin. Ranskan antauduttua alus liittyi Vichyn Ranskan laivaston 10. hävittäjälaivueeseen () sisaralustensa Le Fantasquen ja L’Audacieux’n kanssa. Se vaurioitui 3. heinäkuuta lievästi Britannian kuninkaallisen laivaston lentokoneiden hyökätessä Mers-el-Kébiriin. Korjausten jälkeen se siirrettiin Dakariin, jossa liittoutuneiden hyökätessä 23. syyskuuta 1940 alus suojasi satamassa olevia aluksia. Se joutui laivatykistön ja lentokoneiden maaliksi kärsimättä vaurioita. Lokakuun puolivälissä alus siirrettiin Casablancaan. Marraskuussa 1942 liittoutuneiden noustua maihin Pohjois-Afrikkaan alus vaihtoi muiden Ranskan Länsi-Afrikassa olevien alusten kanssa puolta ja liittyi liittoutuneisiin. Alus siirrettiin maaliskuussa 1943 huollettavaksi Bostoniin, missä asennettiin kaksi tutkaa ja kaikuluotain sekä vahvistettiin ilmatorjuntaa korvaamalla aiemmat 37 ja 13,2 millimetrin aseet 40 ja 20 millimetrin tykein. Huollon päätyttyä alus luokiteltiin uudelleen kevyeksi risteilijäksi. Alus lähetettiin Välimerelle. Le Malin osallistui 9. syyskuuta 1943 Salernon maihinnousuun. Alus laski 13.–14. syyskuuta välisenä yönä Ajaccioon Korsikalla 250 kommandosotilasta ja aseita sekä ammuksia vastarintaliikkeelle. 10. DCT määrättiin tekemään Adrianmerelle isku, jonka tarkoituksena oli eristää Jugoslavia Italiasta. Alus osallistui 15. elokuuta Etelä-Ranskan maihinnousuun. Se kolaroi joulukuussa sisaraluksensa Le Terriblen kanssa ja oli korjattavana Euroopan sotatoimien päättymiseen. Vuosina 1946 ja 1947 alus oli Indokiinassa. Se sijoitettiin 1951 reserviin. Alus muutettiin 1953 esikunta-alukseksi. Se törmäsi marraskuussa 1963 riuttaan Pohjois-Ranskan rannikolla. Alus poistettiin palveluksesta joulukuussa. Se poistettiin tammikuussa 1964 alusluettelosta ja myytiin kuukautta myöhemmin romutettavaksi. == Lähteet == * * === Viitteet === Luokka:Fantasque-luokan hävittäjät Luokka:Ranskalaiset toisen maailmansodan hävittäjät Luokka:Forges et Chantiers de la Méditerranée
Aapo K. Tulkki

Aapo K. Tulkki (18. joulukuuta 1921 Jaala – 16. marraskuuta 2011 Helsinki) oli suomalainen mainosalan yrittäjä. Tulkki työskenteli nuorea ovelta ovelle -kauppiaana, mutta elämänuran hän teki mainosalalla. Hän työskenteli ILMOssa ja SEKissä ja perusti 1953 yhdessä muiden kanssa Seitsenmainos-nimisen mainostoimiston. Hänestä tuli sen toimitusjohtaja 1956, ja myöhemmin yritys siirtyi hänen omistukseensa. Hän hankki omistukseensa myös muita alaa lähellä olevia yrityksiä. Hän luopui alan yrityksistä 1980-luvulla.Kuolleet. Helsingin Sanomat 20.12.2011, s. C 7. Artikkelin verkkoversio (tilaajille). Tulkki sai asevelvollisena lentäjän koulutuksen ja toimi sodissa lentäjänä. 1960-luvulla hän oli mukana Finlantic-lentoyhtiöhankkeessa. Yhtiöllä oli kaksi nelimoottorista DC 6 -konetta, joilla se harjoitti charter-lentotoimintaa. Yhtiön toiminta päättyi lupahankaluuksiin. Tulkki oli perustamassa vetaraaniyhdistys Pilvenveikkoja. ==Teokset== * 1/2 hullun päiväkirja: mielikuvia vuosikymmenien varrelta, Taifuuni, 1997 (Like) ISBN 951-581-060-4 (tekijänimellä Aapeli Tulkki) * Sotavuodet taistelulentäjänä: taisteluita taivaalla ja maan päällä sotalentäjänä ja yritysjohtajana sotien jälkeisessä Suomessa. Edico, 2006 ISBN 952-99760-1-1 (tekijänimellä Aapo Tulkki) ==Lähteet== Luokka:Vuonna 1921 syntyneet Luokka:Vuonna 2011 kuolleet Luokka:Suomalaiset yrittäjät
FS Le Terrible (1933)

Le Terrible oli Ranskan laivaston 1935 valmistunut Fantasque-luokan hävittäjä toisessa maailmansodassa. == Valmistus == Alus tilattiin 8. toukokuuta 1931 Chantier Navals Françaisilta Caenista, missä köli laskettiin vielä samana vuonna 8. joulukuuta. Alus laskettiin vesille 30. marraskuuta 1933 ja valmistui 1. lokakuuta 1935.Whitley, M. J. s. 42 == Palvelus == Toisen maailmansodan alussa alus partioi Atlantilla etsien saksalaisia saarronmurtajia. Se osallistui muun muassa lokakuussa 1939 Saksan laivaston taskutaistelulaiva Admiral Graf Speen etsintään, jolloin se valtasi 25. lokakuuta 1939 sisaraluksensa Le Fantasquen kanssa saksalaisen rahtialuksen Santa Fen. Ranskan antauduttua alus liittyi Vichyn Ranskan laivastoon. Britannian kuninkaallisen laivaston hyökätessä Mers-el-Kebiriin 3. heinäkuuta 1940 alus aikoi hyökätä torpedoin, mutta se määrättiin suojaamaan Strasbourgin pakoa Touloniin. Alus siirrettiin Dakariin, jossa se liittoutuneiden hyökätessä 23. syyskuuta 1940 suojasi satamassa olevia aluksia. Liittoutuneiden noustua maihin Pohjois-Afrikkaan Le Terrible vaihtoi marraskuussa 1942 muiden Ranskan Länsi-Afrikassa olleiden alusten kanssa puolta liittyen liittoutuneisiin. Alus siirrettiin maaliskuussa 1943 huollettavaksi Bostoniin, missä sille asennettiin kaksi tutkaa ja kaikuluotain sekä vahvennettiin ilmatorjuntaa korvaamalla aiemmat 37 ja 13,2 millimetrin aseet 40 ja 20 millimetrin tykein. Huollon päätyttyä alus luokiteltiin uudelleen kevyeksi risteilijäksi ja lähetettiin Välimerelle. Le Terrible osallistui Italian maihinnousuihin ollen tulitukitehtävissä ja suojaten osastoja ilmahyökkäyksiltä. Alus määrättiin tekemään laivueensa mukana isku Adrianmerelle, minkä tarkoituksena oli eristää Jugoslavia Italiasta. Alus osallistui 15. elokuuta alkaen Etelä-Ranskan maihinnousuun. Se kolaroi joulukuussa sisaraluksensa Le Malinin kanssa ja alus oli korjattavana aina Euroopan sotatoimien päättymiseen saakka. Alus sijoitettiin telakalta palattuaan reserviin ja luokiteltiin saattajaksi runkonumerolla D611. Se saattoi lentotukialuksia La Fayette, Bois Belleau ja Arromanches. Alus siirrettiin 1956 koululaivaksi Brestiin. Se poistettiin palveluksesta ja myytiin kesäkuussa 1962 romutettavaksi. == Lähteet == * * === Viitteet === Luokka:Fantasque-luokan hävittäjät Luokka:Ranskalaiset toisen maailmansodan hävittäjät
FS L’Indomptable (1933)

L'Indomptable oli Ranskan laivaston 1936 valmistunut Fantasque-luokan hävittäjä toisessa maailmansodassa. == Valmistus == Alus tilattiin 13. toukokuuta 1931 Forges et Chantiers de la Méditerranéelta La Seynestä, missä köli laskettiin 25. tammikuuta 1932. Alus laskettiin vesille 7. joulukuuta 1933 ja valmistui 10. helmikuuta 1935.Whitley, M. J. s. 42 == Palvelus == Toisen maailmansodan alkaessa alus muodosti sisaralustensa Le Malinin ja Le Triomphantin kanssa Atlantin laivaston 8. contre-torpilleurs viirikön. Alus osallistui viirikkönsä mukana useisiin vuosien 1939 ja 1940 laivasto- operaatioihin kuten Norjan taisteluihin, mistä viirikkö Italian sotaan liittymisen uhatessa siirrettiin Välimerelle.Whitley, M. J. s. 43 Alus oli Saksan miehittäessä Vichyn Ranskan Toulonissa, jossa sen miehistö upotti aluksensa muun laivaston mukana 27. marraskuuta 1942.Whitley, M. J. s. 44 == Lähteet == * * === Viitteet === Luokka:Fantasque-luokan hävittäjät Luokka:Ranskalaiset toisen maailmansodan hävittäjät Luokka:Forges et Chantiers de la Méditerranée
FS L’Audacieux (1931)

L'Audacieux oli Ranskan laivaston 1935 valmistunut Fantasque-luokan hävittäjä toisessa maailmansodassa. == Valmistus == Alus tilattiin Arsenal de Lorientilta, missä köli laskettiin 16. marraskuuta 1931. Alus laskettiin vesille 15. maaliskuuta 1934 ja valmistui 27. marraskuuta 1935.Whitley, M. J. s. 42 == Palvelus == Palvelukseen otettaessa alus liitettiin Atlantin laivaston 10. hävittäjäviirikköön, jonka muina aluksina olivat Le Fantasque ja Le Terrible. Toisen maailmansodan alkaessa se oli viirikön mukana Brestissä, josta viirikkö siirrettiin Dakariin. Ranskan antautuessa alus oli viirikkönsä mukana Välimerellä.Whitley, M. J. s. 43 Syyskuussa 1940 alus suojasi viirikkönsä mukana 4. risteilijälaivueen Dakariin, jossa se oli 23. syyskuuta liittoutuneiden yrittäessä vallata sataman. Alus vaurioitui pahoin HMAS Australian tykkitulessa, joka sytytti tulipalon aluksella. Se jouduttiin ajamaan maihin uppoamisen estämiseksi. Hylky hinattiin Bizerteen, jossa korjaustyöt aloitettiin. Alus vaurioitui 7. toukokuuta 1943 telakalla liittoutuneiden ilmahyökkäyksessä.Whitley, M. J. s. 43-44 == Lähteet == * * === Viitteet === Luokka:Fantasque-luokan hävittäjät Luokka:Ranskalaiset toisen maailmansodan hävittäjät
FS Le Triomphant (1934)

Le Triomphant oli Ranskan laivaston 1936 valmistunut Fantasque-luokan hävittäjä toisessa maailmansodassa. == Valmistus == Alus tilattiin 7. toukokuuta 1931 Ateliers et Chantiers de Francelta Dunkerquesta, missä köli laskettiin vielä samana vuonna 28. elokuuta. Alus laskettiin vesille 16. huhtikuuta 1934 ja valmistui 26. toukokuuta 1936.Whitley, M. J. s. 42 == Palvelus == Alus poistettiin joulukuussa 1954 alusluettelosta. Se kuitenkin oli neljä vuotta myöhemmin edelleen Malagassa.Whitley, M. J. s. 44 == Lähteet == * * === Viitteet === Luokka:Fantasque-luokan hävittäjät Luokka:Ranskalaiset toisen maailmansodan hävittäjät
FS Mogador (1937)

Mogador oli Ranskan laivaston 1935 valmistunut Mogador-luokan hävittäjä toisessa maailmansodassa. == Valmistus == Alus tilattiin Lorientin laivastontelakalta, missä köli laskettiin 28. joulukuuta 1934. Alus laskettiin vesille 9. kesäkuuta 1937 ja valmistui 8. huhtikuu 1939.Whitley, M. J. s. 44 == Palvelus == Palvelukseen otettaessa alus liitettiin 6. hävittäjäviirikköön, joka yhdessä 8. ja 10. viirikön kanssa muodosti Brestiin sijoitetun Force de Raidin 2. kevyen laivueen. Alus oli talven 1939-1940 viirikkönsä mukana Atlantilla etsien Saksan laivaston saarronmurtajia. Heinäkuussa 1940 Ranskan antauduttua alus siirrettiin Mers-el-Kebiriin, jossa se oli Britannian kuninkaallisen laivaston hyökätessä satamaan.Whitley, M. J. s. 45 Alukseen osui takakannelle 15 tuuman kranaatti, joka räjäytti syvyyspommit. Tulipalosta ja pahoista vaurioista huolimatta se ei uponnut. Tunteja myöhemmin tulipalo oli sammutettu ja alus hinattu takaisin satamaan. Tilapäiskorjausten jälkeen alus hinattiin Touloniin telakalle. Vaurioita korjattaessa aluksen X-torni korvattiin kahdella kaksiputkisella 37 millimetrin M1933 -ilmatorjuntatykillä ja lisäksi kaksi 37 millimetrin M1927 -tykkiä korvattiin vastaavilla kaksiputkisilla. Alus oli juuri palannut palvelukseen, kun sen miehistö upotti aluksensa 27. marraskuuta 1942 Toulonin satama-altaaseen. Hylky nostettiin 5. huhtikuuta 1943, mutta sitä ei palautettu palvelukseen. == Lähteet == * * === Viitteet === Luokka:Mogador-luokan hävittäjät Luokka:Ranskalaiset toisen maailmansodan hävittäjät
FS Volta (1936)

Volta oli Ranskan laivaston 1939 valmistunut Mogador-luokan hävittäjä toisessa maailmansodassa. ==Valmistus == Alus tilattiin Ateliers et Chantiers de Bretagnelta Nantesista, missä köli laskettiin 24. joulukuuta 1934. Alus laskettiin vesille 26. marraskuuta 1936 ja valmistui 6. maaliskuuta 1939.Whitley, M. J. s. 44 == Palvelus == Palvelukseen otettaessa alus liitettiin 6. hävittäjäviirikköön, joka yhdessä 8. ja 10. viirikön kanssa muodosti Brestiin sijoitetun Force de Raidin 2. kevyen laivueen. Alus oli talven 1939-1940 viirikkönsä mukana Atlantilla etsien Saksan laivaston saarronmurtajia. Ranskan antauduttua alus siirtyi heinäkuussa 1940 Mers-el- Kebiriin, jossa se oli Britannian kuninkaallisen laivaston hyökätessä.Whitley, M. J. s. 45 Alus välttyi osumilta ja liittyi Strasbourgin suojaksi saattaen taistelulaivan Touloniin. Aluksen miehistö upotti aluksensa 27. marraskuuta 1942 Toulonin satamaan. Hylky nostettiin 20. toukokuuta 1943, mutta alusta ei palautettu palvelukseen. == Lähteet == * * === Viitteet === Luokka:Mogador- luokan hävittäjät Luokka:Ranskalaiset toisen maailmansodan hävittäjät
La Combattante (1942)

La Combattante oli toisessa maailmansodassa Vapaan Ranskan laivaston Hunt- luokan saattuehävittäjä, joka oli alun perin Britannian kuninkaallisen laivaston HMS Haldon. == Valmistus == Alus tilattiin 28. heinäkuuta 1940 vuoden 1940 hätäohjelmassa () Fairfield Shipbuilding and Engineering Companylta Govanista, missä köli laskettiin 16. tammikuuta 1941 tilausnumerolla 1695. Alus vaurioitui maaliskuussa Glasgowiin tehdyssä ilmahyökkäyksessä, jolloin sen vesillelasku viivästyi. Alus laskettiin vesille 27. huhtikuuta 1942 nimellä HMS Haydon ja siirrettiin 1. joulukuuta 1942 Vapaan Ranskan laivastolle, joka otti 15. joulukuuta aluksen palvelukseen nimellä La Combattanteksi. Alus valmistui 30. joulukuuta 1942.Naval- history.net - HMS Haydon == Palvelus == Alus läpäisi vastaanottotestit, jonka jälkeen se siirtyi Tobermoryyn aloittaen koulutuksen 13. tammikuuta 1943. Alus siirrettiin 12. helmikuuta Scapa Flowhun päättämään koulutuksensa. Se aloitti seuraavana päivänä koulutuksensa Kotilaivaston hävittäjäosastossa, mikä päättyi 23. maaliskuuta. Heti koulutuksen päätyttyä alus lähti Irlanninmeren kautta Portsmouthiin. Se liittyi 26. maaliskuuta Milford Havenissa rannikkosaattueeseen, josta se erkani jatkaen matkaansa Portsmouthiin sijoitettuun 1. hävittäjälaivueeseen. Laivueen mukana alus suojasi saattueita ja partioi Kanaalin alueella. Alus joutui 7. lokakuuta partomatkalla Le Havre/Cap Barfleurin rannikkopatterien tuleen ja 26. huhtikuuta 1944 alus torjui E-veneiden hyökkäyksen upottaen S147:n. Alus määrättiin Normandian maihinnousun itäisen osaston Force J:hin sekä tulitukiosasto Group E:hen, jolle oli määrätty maalipisteet Beny-sur-Merin alueelta. Alus partioi 12. toukokuuta HMS Steynerin kanssa Kanaalin alueella, jolloin alukset kohtasivat Boulognesta lähteneet E-veneet. Seuranneessa taistelussa E-vene S141 tuhoutui ja toinen E-vene vaurioitui. Alus suojasi 5. kesäkuuta HMS Stevenstonen ja HMS Venuksen kanssa saattueen J9 Juno Beachille. Saattueeseen kuuluivat fregatti HMS Lawford, kymmenen LST:tä, viisi moottoritykkivenettä ja kolme Yhdysvaltain rannikkovartioston kutteria. Seuraavana päivänä La Combattante tulitti rannikkopuolustuksen tuliasemia. Operaatiosta vapauduttuaan alus lähti Portsmouthiin palaten saattuepalvelukseen. Alus kuljetti 12. kesäkuuta kenraali Charles de Gaullen tutustumaan sillanpäähän. Se suojasi Noren alaisuudessa saattueita tammikuussa 1945. Se osui miinaan 23. helmikuuta Humberin suistossa lähellä East Dudgeonin poijua. Alus upposi nopeasti, jolloin HMS MTB 76 ja HMS MTB 770 pelastivat 118 eloonjäänyttä. Aluksen mukana sai surmansa 67 merimiestä. == Lähteet == * * * === Viitteet === Luokka:Ranskan laivaston Hunt-luokan hävittäjät Luokka:Ranskalaiset toisen maailmansodan hävittäjät Luokka:Fairfieldin valmistamat alukset
Olof Östergren

Karl Olof Östergren (17. helmikuuta 1874 Gävle, RuotsiVem är de \- 14. lokakuuta 1963), oli ruotsalainen kielitieteilijä, erityisesti stilistiikan alalla, ja Uppsalan yliopiston dosentti, joka sai professorin arvonimen 1936. Hänet tunnetaan laatimastaan mahtavasta kymmenosaisesta ruotsin kielen sanakirjasta Nusvensk ordbok (1915–1972). Östergren on kirjoittanut myös kirjasen Våra vanligaste främmande ord, joka ilmestyi alkujaan 1907 ja josta on otettu sittemmin useita painoksia. Östergrenin oma yli 365 000 niteen kirjasto oli aikoinaan Pohjoismaiden suurin yksityiskirjasto. Suuri osa siitä koostui nykykaunokirjallisuudesta, jota hän hyödynsi sanakirjanteossa. Kirjasto sijaitsi hänen yksityisasunnossaan Uppsalassa. Kempen säätiö osti koko kirjaston ja lahjoitti sen Uumajan yliopistolle. Uumajan yliopiston kirjastossa on erikoiskokoelma, joka sisältää noin 25 000 Östergrenille kuulunutta teosta. Kokoelman pääpaino on kielitieteessä, mutta se sisältää teoksia myös muilta aloilta, niin ruotsalaisia kuin ulkomaisiakin. Kokoelman tuoreimmat teokset ovat vuodelta 1956. Siihen kuuluu käsin kirjoitettu aakkosellinen luettelo, joka on digitalisoitu.Uumajan yliopisto Olof Östergren on haudattu Uppsalan vanhalle hautausmaalle. ==Lähteet== ==Aiheesta muualla== *Olof Östergren: Våra vanligaste främmande ord Runeberg.orgissa. *Olof Östergren: Nusvensk ordbok, Archive.orgissa. Luokka:Ruotsalaiset professorit Luokka:Ruotsalaiset kielitieteilijät Luokka:Vuonna 1874 syntyneet Luokka:Vuonna 1963 kuolleet
Edvin Wahlstén

Edvin Gregorius Wahlstén (2. maaliskuuta 1872 Turku – 15. joulukuuta 1945 Turku) oli suomalainen toimittaja, asianajaja ja sosialidemokraattien kansanedustaja. Wahlsténin vanhemmat olivat räätäli August Wahlstén ja Eva Maria Henrikintytär. Hän pääsi ylioppilaaksi 1893 Turun ruotsalaisesta klassillisesta lyseosta ja opiskeli Helsingin yliopistossa suorittaen ylemmän hallintotutkinnon 1899. Wahlstén oli Åland-lehdessä toimittajana 1897–1898 ja päätoimittajana 1898 sekä Åbo Underrättelser-lehden avustajana ja Turun Lehden toimittajana 1901–1906. Hän toimi Turun ja Porin läänin lääninhallituksen arkistonhoitajana 1903–1917 mutta oli sortovuosina poliittisista syistä (kiellettyjen kirjojen levittäminen) erotettuna 1903–1906. Myöhemmin hän oli Sosialisti-lehden toimittajana 1919–1925 ja päätoimittajana 1924–1925 sekä asianajajana Turussa vuodesta 1923 alkaen. Wahlstén sai kunnallisneuvoksen arvon 1937. Wahlstén oli mukana Turun VPK:n toiminnassa ja oli myös Turun VPK:n talon isännöitsijänä. Hän oli Turun vakinaisen palokunnan asioita hoitaneen palotoimikunnan jäsen 1903–1918 ja 1922–1924 sekä palolautakunnan jäsen vuodesta 1937. Wahlstén oli Turun Työväen Säästöpankin asiamiehenä vuodesta 1914 ja pankin hallituksen puheenjohtajana 1914–1919 ja 1921–1945. Wahlstén oli kansanedustajana 1926–1927 edustaen Turun läänin eteläistä vaalipiiriä. Hän tuli eduskuntaan lokakuussa 1926 kuolleen Valentin Annalan tilalle. Wahlstén toimi lisäksi Turun kaupunginvaltuuston varapuheenjohtajana ja hän oli Turun kaupunginhallituksen jäsen. Edvin Wahlstén oli naimisissa vuodesta 1903 Hilja Edit Rosténin kanssa. == Teoksia == * Instruktion för F. B. K. i Åbo. F. B. K., Åbo 913 * Från andra raden : teaterminnen och studier. Åbo tryckeri och tidnings ab, Åbo 1936 * Työväen säästöpankki Turussa 1914-1939 : katsaus laitoksen neljännesvuosisadan toimintaan. Turku 1939 * Kaupungissa palaa : tulentorjujain työmaalta : palo- ja palokuntalaismuistelmia 1-2. Aura, Turku 1943 == Lähteet == * * * * Portsa Ry:n sivut : Portsassa palaa Luokka:Kansanedustajat Luokka:Suomen Sosialidemokraattisen Puolueen poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Suomalaiset tietokirjailijat Luokka:Suomalaiset asianajajat Luokka:Suomalaiset päätoimittajat Luokka:Suomalaiset arkistonhoitajat Luokka:Vuonna 1872 syntyneet Luokka:Vuonna 1945 kuolleet
Waldemar Karhumäki

David Waldemar Karhumäki (20. huhtikuuta 1880 Multia – 8. huhtikuuta 1945 Helsingin maalaiskunta) oli suomalainen vakuutustarkastaja ja lastenkirjailija. Samaan sisarussarjaan kuuluivat muun muassa lentäjinä tunnetuksi tulleiden Karhumäen veljesten isä Arttu Karhumäki ja olympiavoittaja (XI olympiadin kisat 1936 Berliini), kirjailija Urho Karhumäki.Geni.com: David Waldemar Karhumäki == Teoksia == Nimimerkillä W. K.: * Onnen myyrä : lastenkirja ; kuv. Rafael Rindell. Henkivakuutusyhtiö Suomi, Helsinki 1916, 3. painos 1919, 4. painos 1927, 5. painos 1930, myöh. painokset 1935, 1936, 1943 * Tupaantuliaiset. Henkivakuutusyhtiö Suomi, Helsinki 1926, lisäpainokset 1927, 1929, 1933, 1935, 1936 Omalla nimellä: * Salama vaiko Suomi?. Henkivakuutusyhtiö Suomi, Helsinki 1913 * Tarkastajan suhtautuminen asiamiehiinsä : esitelmä Tarkastajakokouksessa v. 1916. Helsinki 1916 * Piirimiehen tehtävät : alustus piirimieskokouksessa 24. 8. 1926. Henkivakuutusyhtiö Suomi, Helsinki 1926, 1937 * Henkivakuutustyön arvo : esitelmä matka-asiamieskokouksessa v. 1928. Henkivakuutusyhtiö Suomi, Helsinki 1929, lisäpainokset 1931, 1938 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Vuonna 1880 syntyneet Luokka:Vuonna 1945 kuolleet
Lydia Blåfield

Aina Lydia Blåfield, o.s. Nordström (2. syyskuuta 1871 Jämsä – 18. joulukuuta 1949 Mänttä) oli suomalainen näytelmäkirjailija, joka käytti kirjailijanimeä Aini Sinikka. Lydia Blåfield oli naimisissa vuodesta 1896 postimestari Hugo Blåfieldin kanssa. Heillä oli viisi lasta joista tunnetuin oli näyttelijä Heidi Blåfield joka kuoli vuonna 1931 angiinamyrkytykseen. Myöhemmin vuonna 1935 kuoli hänen miehensä Jaakko Korhonen sarkoomaan. Lydia ja Hugo Blåfield ottivat sen jälkeen orvoksi jääneen tyttärentyttärensä Marja Korhosen kasvatettavakseen. == Teoksia == Nimimerkillä Aini Sinikka: * Raha ja rakkaus. Gummeruksen näytelmiä n:o 22. Gummerus 1926 == Lähteet == * === Viitteet === Luokka:Suomalaiset näytelmäkirjailijat Luokka:Vuonna 1871 syntyneet Luokka:Vuonna 1949 kuolleet
Nahkuri

Nahkuri on nahankäsittelyn perinteinen käsityöammatti. Nahkurin työn eri vaiheiden kautta tulee nyljetystä raakanahasta nahas ja lopuksi eri tavoin viimeistelty nahka, jota käytetään esimerkiksi jalkineiden ja muiden nahkatuotteiden valmistukseen. Ammattimainen nahkuri työskentelee nahkurinverstaassa, jossa on työkalujen ohella tarvittavia säilytystiloja ja rakennelmia, kuten liotusastioita ja nahkojen kuivaamiseen käytetyt nahkurin orret. Nahkurintyö oli perinteinen ammattikunnassa tekijältä toiselle välittyvä ammatti. Kuitenkin 1900-luvun alkupuolelta on Suomesta olemassa myös nahkurin käsikirjoja, joita on nyttemmin käytetty nahkurin ammattityön tutkimuksessa. Teollisen mittakaavan tuotannon kehittyminen vähensi myös perinteisten nahkurinverstaiden määrää. Suomessa työskenteli 670 nahkuria vuonna 1923. Suomen nahkurit järjestäytyivät noin 200:n yrityksen voimin Suomen nahkurien yhdistykseksi Hämeenlinnan Aulangolla 1940. Nahkurin työvälineitä ovat nahan lävistimet, naskali, kourutaltat, kaavin ja nahkahöylä. Nahan muotoilussa käytetään muotoilupuikkoja. Apuvälineinä nahkurit käyttävät reunaleikkureita ja reikäpihtejä. Viimeistelyyn käytetään vahaa sekä patinointiin tarvittavina aineina bitumia ja tärpättiä. Nahan värjäämiseen käytetään nahkamaaleja ja narvivärejä. Nahkureiden käyttämiä koneita ovat karvanpoistokone, ompelukone ja leikkuri. == Katso myös == * Nahkurien ammattikunnan muistomerkki * Parkitseminen == Lähteet == * * * === Viitteet === == Aiheesta muualla == Luokka:Käsityöammatit Luokka:Nahka
Vaškin piiri

Vaškin piiri () on kunnallishallintoalue Vologdan alueella Venäjällä. Vuonna 1927 perustetun piirin pinta-ala on 2 900 neliökilometriä. Asukkaita on 9 100 henkeä (vuonna 2010). Vaškin piiri sijaitsee Vologdan alueen luoteisosassa Valkeajärven pohjois- ja itärannalla. Se rajoittuu pohjoisessa Vytegran, idässä Kirillovin ja lounaassa Belozerskin piireihin. Valkeajärveen laskevia jokia ovat Kovža ja Kema. Kovžajokea pitkin kulkee Volgan–Itämeren vesitie. Piirin luoteisosassa on Melgunovskaja datšan maisemansuojelualue ja Piksimovon kylän luona Družinnojen karstijärvi. Piiri on saanut nimensä Valkeajärven rannalla sijaitsevasta Vaškin kylästä. Vuonna 1938 piirikeskus siirrettiin Lipin Borin kylään. Vuonna 1959 piiriin liitettiin osa lakkautetuista Kovžan ja Šolan piireistä. Vuosina 1962–1965 alue kuului Belozerskin piiriin. Nykyään Vaškin piiriin kuuluu kymmenen maalaiskuntaa: Andrejevskaja, Ivanovskoje, Kisnema (keskuspaikka Troitskoje), Konjovo (Novokemski), Lipin Bor, Piksimovo, Pokrovskoje, Poretšje (Bonga), Roksomskoje (Parfenovo) ja Vasiljevskaja. Puolet asukkaista asuu Lipin Borin piirikeskuksessa. Muita suurempia asutuskeskuksia ovat Novokemski, Pervomaiski ja Bonga. Lipin Borin kautta kulkee Vologdan, Vytegran ja Karhumäen välinen maantie. Talous perustuu metsä- ja elintarviketeollisuuteen, sähköntuotantoon ja maatalouteen. Lisäksi harjoitetaan kalastusta. Maatalous on keskittynyt maidon ja lihan tuotantoon. Matkailua pyritään kehittämään virkistyskalastuksen pohjalta. Piirissä on kolme alakoulua, viisi peruskoulua, kolme keskikoulua ja kolme lasten harrastuskeskusta. Kulttuurilaitoksia ovat musiikkikoulu, piirin kulttuuritalo, kirjastolaitos, käsityökeskus, kylien kerhotalot ja kotiseutumuseo. Nähtävyyksiin kuuluvat muinaiset asuinpaikat, Belozeron kaupungin ensimmäinen sijaintipaikka Kisnema Troitskojen kylässä sekä Uhtoman kylän kirkot. ==Lähteet== ==Aiheesta muualla== * Vaškin piirin sivusto * Vaškin piiri Vologdan alueen sivustolla *